 Waxa kale oo uu Bedri weydiiyay bal waxyaabaha uga qorshaysan inuu ka qabto shaqo laaanta dhallinyarada dalka ku habsatay, waxaanu yidhi Shaqo laaantu waa dhibaato cidhiidhi gelisay shacbigeena gaar ahaan dhallinyarada, intii xukuumadda kulmiye timid dhaqaaleheenu hoos buu u dhacay sicir barar badan ayaa yimid, shaqo laaantii way sii korodhay, qodobada aanu qaadan doono waxa ka mid ah inaanu samayno nidaamka hawlgabka oo dadkii shaqada ma rabaan inay ka tagaan, dadii hawlgabka in 80 ay gaadheen shaqaalaha qaranka, aniga iyo in iga waaweyn ayaa ka shaqeeya xafiisyada dawladda,markaas waxay uga tagi waayeen wax xuquuq ah oo la siinayaa ma jiro, barnaamijka siyaasiga ah waxa noogu jira waxa ka soo bixi doona shaqaale badan inay galaan hawlgab, dabadeedna dhallinyaradu ay halkaas buuxiso, waxaan isleeyahay nidaamkeena haddii aynu wanaajino oo ganacsigeena la hagaajiyo oo maalgashiga la hagaajiyo oo nidaamka aynu cashuurta u qaadno la hagaajiyo shaqooyin badan ayay awood u yeelanaysaa xukuumadu inay abuurto inagoon kaalmo dibadeedba helin. 